Forslag til RÅDETS FORORDNING om fremgangsmåder til forenkling af udstedelse af EUR-1-varecertifikatet, udfærdigelse af fakturaerklæringer og EUR-2- dokumenter samt udstedelsen af visse godkendte eksporttilladelser i henhold til bestemmelserne om præferencehandelsordningerne mellem Det Europæiske fællesskab og visse lande

(forelagt af Kommissionen)

BEGRUNDELSE

Forordning (EØF) nr. 3351/83 af 14. november 1983 indeholder procedurer, der har til formål at forenkle udstedelsen af EUR.1-certifikater og udfærdigelsen af EUR.2-dokumenter i forbindelse med bestemmelserne for præferencehandel mellem Fællesskabet og tredjelande.

Denne forenkling opnås v.h.a. et system af leverandørerklæringer, der kan kontrolleres ved hjælp af INF.4-oprindelsescertifikater, med henblik på at kunne dokumentere oprindelses-stedet i forbindelse med ansøgninger om EUR.1-varecertifikater eller ved udfærdigelsen af EUR.2-formularer.

Forordning (EØF) nr. 3351/83 er ikke blevet ændret siden ikrafttrædelsen, og den tager derfor ikke højde for udviklingen på toldområdet generelt, navnlig ikke hvad præferenceordningerne angår.

Navnlig har indførelsen af fakturaerklæringer i forbindelse med præferenceoprindelse og behovet for et retsgrundlag i forbindelse med grænseoverskridende ansøgninger om opnåelse af status som godkendt eksportør gjort det klart, at der var behov for at foretage ændringer i forordning (EØF) nr. 3351/83.

Dette forslag har til formål at:

- sørge for, at leverandørerklæringerne kan dokumentere varernes oprindelse i forbindelse med udfærdigelsen af fakturaerklæringer, og

- sikre, at eksportører i Fællesskabet, der eksporterer fra en eller flere medlems-stater, som de ikke er etableret i, og som ønsker at opnå status som godkendt eksportør i den betydning, der anvendes i de selvstændige præferenceordninger og præferenceaftalerne, kun har behov for en enkelt tilladelse.

Dette er baggrunden for forslaget, som Kommissionen opfordrer Rådet til at godkende.

2000/0232 (ACC)

Forslag til RÅDETS FORORDNING om fremgangsmåder til forenkling af udstedelse af EUR-1-varecertifikatet, udfærdigelse af fakturaerklæringer og EUR-2- dokumenter samt udstedelsen af visse godkendte eksporttilladelser i henhold til bestemmelserne om præferencehandelsordningerne mellem Det Europæiske fællesskab og visse lande

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 133,

under henvisning til Kommissionens forslag [1], og

[1] EFT L

ud fra følgende betragtninger:

(1) Rådets forordning (EØF) nr. 3351/83 af 14. november 1983 om en fremgangsmåde, der skal lette udstedelsen af varecertifikat EUR.1 og udfærdigelsen af certifikat EUR.2 i henhold til bestemmelserne for den præferentielle samhandel mellem Det Europæiske Økonomiske Fællesskab og visse lande [2] tilsigtede på en korrekt anvendelse af præferenceoprindelsesordningerne i forbindelse med eksport fra Fællesskabet til visse tredjelande.

[2] EFT L 339 af 5.12.1983, s. 19.

(2) Der er sket mange ændringer på toldområdet siden forordning (EØF) nr. 3351/83 blev vedtaget.

(3) I forbindelse med det indre marked har det vist sig, at virksomheder, der eksporterer varer fra en anden medlemsstat eller flere andre medlemsstater end den, de er etableret i, og som ønsker at anvende de forenklede procedurer i forbindelse med udstedelse af oprindelsesattester, i visse tilfælde skal ansøge om en særskilt tilladelse før hver eksportmedlemsstat. Denne situation bør forenkles, samtidig med, at det sikres, at systemet med præferenceordninger fortsat kan fungere efter hensigten.

(4) De myndigheder, der har ansvaret for udstedelse af og kontrol med oprindelsesbeviserne må være i stand til at opfylde Fællesskabets forpligtelser hvad angår præferenceordningerne inden for de gældende tidsfrister.

(5) Af hensyn til klarheden bør forordning (EØF) nr. 3351/83 nyaffattes -

UDSTEDT FØLGENDE FORORDNING:

Artikel 1

Anvendelsesområde

Denne forordning har til formål at:

a) forenkle medlemsstaternes udstedelse af EUR.1-varecertifikater og fælles-skabseksportørers udarbejdelse af fakturaerklæringer og EUR.2-formularer

b) lette udstedelsen af tilladelser for godkendte eksportører gældende i flere medlems-stater

c) lette det administrative samarbejde mellem medlemsstaterne.

Artikel 2

Leverandørerklæringer og deres anvendelse

1. Leverandøren afgiver ved hjælp af en erklæring oplysninger om varers status med hensyn til Fællesskabets præferenceoprindelsesregler.

2. Leverandørerklæringer anvendes af eksportører som bevis, navnlig som støtte for ansøgninger om udstedelse af EUR.1-varecertifikater eller som udgangspunkt for udarbejdelse af fakturaerklæringer og EUR.2-formularer.

Artikel 3

Udfærdigelse af leverandørerklæringer

Med undtagelse af de tilfælde, der er nævnt i artikel 4, fremlægger leverandøren en særskilt erklæring for hver vareforsendelse.

Leverandøren afgiver erklæringen på den kommercielle faktura for den pågældende forsendelse eller på en udleveringsseddel eller et andet kommercielt dokument, der indeholder en tilstrækkelig detaljeret beskrivelse af varerne, til at de kan identificeres.

Leverandøren kan forelægge erklæringen når som helst, også efter at varerne er leveret.

Artikel 4

Stående leverandørerklæringer

1. En leverandør der regelmæssigt forsyner en bestemt kunde med varer, hvis status med hensyn til præferenceoprindelsesreglerne, forventes at forblive uændret for længere perioder ad gangen, kan nøjes med at fremlægge en enkelt erklæring for flere på hinanden følgende vareforsendelser, i det følgende benævnt "stående leverandørerklæring". En stående leverandørerklæring kan udstedes for en periode på op til et år regnet fra datoen for udstedelsen af erklæringen.

2. En stående leverandørerklæring kan udstedes med tilbagevirkende kraft. I sådanne tilfælde kan dens gyldighed ikke overstige et år regnet fra den dato, den trådte i kraft.

3. Leverandøren skal straks underrette køberen herom, når den stående leverandør-erklæring ikke længere er gyldig i forhold til de leverede varer.

Artikel 5

Leverandørerklæringers form og udfærdigelse

1. For varer, der har opnået præferenceoprindelsesstatus, udformes leverandør-erklæringen som angivet i bilag I eller, hvis der er tale om stående leverandør-erklæringer, i bilag II.

2. For varer, der er blevet bearbejdet eller forarbejdet i Fællesskabet uden at have opnået præferenceoprindelsesstatus udformes leverandørerklæringen som angivet i bilag III eller, hvis der er tale om leverandørerklæringer, i bilag IV.

3. Leverandørerklæringen skal indeholde leverandørens originale underskrift og kan udfærdiges på et fortrykt skema. Hvis fakturaen og leverandørerklæringen er udfærdiget på computer, er en håndskreven underkrift ikke nødvendig under forudsætning af, at leverandøren over for kunden skriftligt forpligter sig til at påtage sig det fulde ansvar for alle leverandørerklæringer, der identificerer ham som om de var forsynet med håndskreven underkrift.

Artikel 6

INF 4-oplysningscertifikater

1. Med henblik på at kontrollere en leverandørerklærings nøjagtighed eller ægthed kan toldmyndighederne anmode eksportøren om at sørge for, at leverandøren fremsender et INF 4-oplysningscertifikat, udfærdiget som angivet i bilag V.

2. INF 4-oplysningscertifikatet udstedes af toldmyndighederne i den medlemsstat, hvor leverandøren er etableret. Disse myndigheder har ret til at anmode om forelæggelse af enhver form for bevismateriale samt til at gennemføre de nødvendige undersøgelser af leverandørens regnskaber og foretage enhver anden form for kontrol, de finder påkrævet.

3. Toldmyndighederne udsteder INF 4-oplysningscertifikatet senest 3 måneder efter de har modtaget ansøgningen, idet de angiver, om leverandørens erklæring var korrekt.

4. Det udfyldte certifikat afleveres til leverandøren, som fremsender det til eksportøren med henblik på forelæggelse for toldmyndighederne.

Artikel 7

Opbevaring af erklæringer og støttedokumenter

1. En leverandør, der udfærdiger en leverandørerklæring, skal opbevare alt dokumentarisk materiale, der godtgør erklæringens rigtighed i mindst 3 år.

2. En toldmyndighed, som modtager en ansøgning om udstedelse af INF 4-oplysningscertifikat, skal opbevare ansøgningen i mindst 3 år.

Artikel 8

Tilladelser for godkendte eksportører

1. En eksportør, der ofte eksporterer varer fra en anden medlemsstat end den, han er etableret i, kan opnå status som godkendt eksportør for sådan eksport. Med henblik herpå forelægger han en ansøgning for toldmyndighederne i den medlemsstat hvori han både er etableret og opbevarer de dokumenter, der godtgør varens oprindelse.

2. Når de i stk. 1 omhandlede myndigheder konstaterer, at betingelserne i oprindelsesprotokollerne til de relevante aftaler eller i fællesskabslovgivningen vedrørende autonome præferenceordninger er opfyldt, og udsteder godkendelsen, underretter de toldmyndighederne i de øvrige berørte medlemsstater herom.

Artikel 9

Gensidig administrativ bistand

Medlemsstaternes toldmyndigheder bistår hinanden i forbindelse med kontrol af oplysningerne i leverandørerklæringerne samt for at sikre, at ordningen med godkendte eksporttilladelser fungerer korrekt.

Artikel 10

Kontrol af leverandørerklæringer

1. Hvis en eksportør ikke senest 4 måneder efter foldmyndighedernes anmodning herom kan fremlægge et INF 4-oplysningscertifikat, kan toldmyndighederne i eksportmedlemsstaten anmode myndighederne i den medlemsstat, hvori leverandøren er etableret, om at bekræfte de pågældende varers status med hensyn til præferenceoprindelsesreglerne.

2. Med henblik på stk. 1 skal toldmyndighederne i eksportmedlemsstaten sende toldmyndighederne i den medlemsstat som anmodningen er rettet til, alle foreliggende oplysninger og angive de formelle og indholdsmæssige begrundelser for anmodningen.

Til støtte for anmodningen forelægger de alle dokumenter og oplysninger, de er i besiddelse af, og som tyder på, at leverandørerklæringen er unøjagtig.

3. Kontrollen udføres af toldmyndighederne i den medlemsstat, hvori leverandør-erklæringen er udfærdiget. De pågældende myndigheder kan anmode om enhver form for bevisførelse, foretage enhver form for kontrol af producentens regnskaber og gennemføre enhver anden kontrol, som de må anse for hensigtsmæssig.

4. De toldmyndigheder, der anmoder om kontrollen, skal hurtigst muligt underrettes om resultatet ved hjælp af INF 4-oplysningscertifikatet.

5. Hvis der ikke foreligger et svar senest 5 måneder efter dagen for indgivelsen af kontrolanmodningen, eller hvis svaret ikke indeholder tilstrækkelige oplysninger til at fastslå varernes reelle oprindelse, erklærer toldmyndighederne i eksportlandet de udstedte EUR-1-varecertifikater, og fakturaerklæringerne eller de EUR.2-formularer, der er udstedt på baggrund af de pågældende dokumenter, for ugyldige.

Artikel 11

Ophævelse

Forordning (EØF) nr. 3351/83 ophæves.

Henvisninger til den ophævede forordning læses som henvisninger til nærværende forordning.

Artikel 12

Overgangsbestemmelser

1. Leverandørerklæringer, herunder stående leverandørerklæringer, udfærdiget inden datoen for denne forordnings ikrafttræden forbliver fortsat gyldige.

2. Leverandørerklæringer kan fortsat udfærdiges efter modellen i forordning (EØF) nr. 3351/83 i en periode på 12 måneder regnet fra nærværende forordnings ikrafttrædelse.

3. INF 4-oplysningscertifikater af den type, der er vist i bilag V til forordning (EØF) nr. 3351/83, kan fortsat anvendes i en periode på 12 måneder, regnet fra nærværende forordnings ikrafttrædelse.

Artikel 13

Ikrafttræden

Denne forordning træder i kraft på tyvendedagen efter offentliggørelse i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den

På Rådets vegne

Formand

BILAG I

Leverandørerklæring for produkter med præferenceoprindelsesstatus

Ved udfærdigelsen af leverandørerklæringen, som følger nedenfor, skal man være opmærksom på fodnoterne. Det er dog ikke nødvendigt at gengive disse.

ERKLÆRING

Undertegnede erklærer hermed, at varerne i dette dokument ........ [3] har oprindelse i ........ [4] og opfylder oprindelsesreglernes betingelser for præferencehandel med: ... ........................... [5]

[3] Såfremt kun nogle af de i dokumentet nævnte varer er omfattet af erklæringen, skal dette tydeligt markeres og angives på følgende måde i erklæringen: " ... på fakturaen opførte og markerede ... har oprindelse i ...".

[4] Fællesskabet, medlemsstaten eller partnerskabslandet.

[5] Involverede partnerskabsland(e).

Jeg forpligter mig til på toldmyndighedernes forlangende at fremlægge yderligere dokumentation til støtte for denne erklæring .

...................... .... [6]

[6] Angivelse af sted og dato.

............................. ................ [7]

[7] Navn og funktion i virksomheden

............................................. [8]

[8] Underskrift.

BILAG II

Stående leverandørerklæring for produkter med præferenceoprindelsesstatus

Ved udfærdigelsen af leverandørerklæringen, som følger nedenfor, skal man være opmærksom på fodnoterne. Det er dog ikke nødvendigt at gengive disse.

ERKLÆRING

Undertegnede erklærer hermed, at de nedenfor beskrevne varer,

....................... [9]

[9] Beskrivelse.

..................... [10]

[10] Varebeskrivelse som angivet på fakturaen, f.eks. model-nr.

..........................

......................

som regelmæssigt afsendes til ......................, [11] har oprindelse i ............. [12] og opfylder oprindelsesreglernes betingelser for præferencehandel med .................................. ... [13]

[11] Navnet på den virksomhed, som varerne leveres til.

[12] Fællesskabet, medlemsstat eller partnerskabsland.

[13] Involverede partnerskabsland(e).

Denne erklæring gælder for alle efterfølgende forsendelser af disse produkter i perioden fra: ..................... til ..................................... ..., [14]

[14] Angiv datoerne (højst en periode på 12 måneder).

Jeg forpligter mig til straks at informere ................................., hvis denne erklærings gyldighed ophører.

Jeg forpligter mig til på toldmyndighedernes forlangende at fremlægge yderligere dokumentation til støtte for denne erklæring.

................................... [15]

[15] Angivelse af sted og dato

................................ [16]

[16] Navn og funktion, og virksomhedens navn og adresse.

............................... [17]

[17] Underskrift.

BILAG III

Leverandørerklæring for produkter uden præferenceoprindelsesstatus

Ved udfærdigelsen af leverandørerklæringen, som følger nedenfor, skal man være opmærksom på fodnoterne. Det er dog ikke nødvendigt at gengive disse.

ERKLÆRING

Undertegnede leverandør af de i vedlagte dokument omhandlede varer erklærer hermed, at:

1. Følgende materialer, der ikke har oprindelse i Fællesskabet, er blevet anvendt i Fællesskabet ved fremstillingen af disse varer:

>TABELPOSITION>

2. Alle øvrige materialer, der er anvendt i Fællesskabet ved fremstillingen af disse varer, har oprindelse i Fællesskabet.

Jeg forpligter mig til på toldmyndighedernes forlangende at fremlægge yderligere dokumentation til støtte for denne erklæring .

................................... [18].

[18] Angivelse af sted og dato.

................................ [19]

[19] Stilling og funktion og virksomhedens navn og adresse.

............................... [20]

[20] Underskrift.

BILAG IV

Stående leverandørerklæring for produkter uden præferenceoprindelsesstatus

Ved udfærdigelsen af leverandørerklæringen, som følger nedenfor, skal man være opmærksom på fodnoterne. Det er dog ikke nødvendigt at gengive disse.

ERKLÆRING

Undertegnede, der regelmæssigt leverer de varer, der er omfattet af dette dokument til ..........., [21] erklærer hermed, at:

[21] Kundens navn og adresse.

1. Følgende materialer, der ikke har oprindelse i Fællesskabet, er blevet anvendt i Fællesskabet ved fremstillingen af disse varer:

>TABELPOSITION>

2. Alle øvrige materialer, der er anvendt i Fællesskabet ved fremstillingen af disse varer, har oprindelse i Fællesskabet.

Denne erklæring gælder for alle efterfølgende forsendelser af disse produkter i perioden fra ......... til .......... . . [22]

[22] Angiv datoerne (højst en periode på 12 måneder).

Jeg forpligter mig til straks at informere ................................., hvis denne erklærings gyldighed ophører.

Jeg forpligter mig til på toldmyndighedernes forlangende at fremlægge yderligere dokumentation til støtte for denne erklæring .

.................................... [23]

[23] Angivelse af sted og dato.

............................... [24]

[24] Navn og funktion samt virksomhedens navn og adresse.

.............................. [25]

[25] Underskrift.

BILAG V

INF 4-OPLYSNINGSCERTIFIKAT OG ANSØGNING HEROM

1. Trykningsinstruks

1. INF 4-oplysningscertifikatet skal trykkes på hvidt papir uden mekanisk træmasse i skriveformat med en vægt på mellem 40 og 65 gram pr. kvadratmeter.

2. Skemaformatet skal være 210 x 297 mm.

3. Det er medlemsstaterne, der har ansvaret for trykningen af skemaerne, som skal være forsynet med et serienummer, der gør det muligt at identificere dem. Skemaerne skal trykkes på et af Fællesskabets officielle sprog.

>TABELPOSITION>

Bemærkninger

1. Skemaet må ikke indeholde overstregninger eller overskrivninger. Ændringer skal foretages ved, at de fejlagtige oplysninger slettes, og eventuelle ændrede oplysninger tilføjes. Enhver sådan ændring skal bekræftes af den person, der har udfyldt skemaet, og påtegnes af toldmyndighederne i det land eller territorium, der står for udstedelsen.

2. Alle poster i certifikatet skal anføres uden mellemrum, og foran hver post skal anføres et løbenummer. Umiddelbart under den sidste post trækkes en vandret afslutningsstreg. Ikke udfyldte felter skal ved overstregning gøres uanvendelige for tilføjelser.

3. Varerne anføres med deres sædvanlige handelsbetegnelse og så udførligt, at de kan identificeres.

4. Skemaet skal udfyldes på et af Fællesskabets officielle sprog. Told-myndighederne i den medlemsstat, der skal fremlægge eller som anmoder om oplysningerne, kan anmode om en oversættelse af oplysningerne i dokumentet til det pågældende lands officielle sprog.

>TABELPOSITION>

LEVERANDØRERKLÆRING

Undertegnede leverandør af de på omstående side beskrevne varer,

ERKLÆRER, at varerne opfylder de betingelser, der er fastsat for udstedelse af dette certifikat;

BESKRIVER hvorfor varerne opfylder disse betingelser:

FREMLÆGGER følgende støttedokumentation [26]:

[26] Importdokumenter, varecertifikater, fakturaer, erklæringer fra producenten mv., vedrørende de anvendte materialer eller varer, der videreeksporteres i uændret stand.

FORPLIGTER SIG TIL på de kompetente myndigheders forlangende at fremlægge enhver yderligere dokumentation, som disse måtte finde nødvendig for udstedelse af dette certifikat samt til i påkommende tilfælde at indvilge i enhver undersøgelse ved de nævnte myndigheders foranstaltning af min bogføring og af fremstillingsforholdene for ovennævnte varer;

ANMODER om udstedelse af varecertifikat for disse varer.

....................., den ...... ......................................

(Underskrift)

FINANSIERINGSOVERSIGT

1. FORANSTALTNINGENS BETEGNELSE

Forslag til Rådets forordning om procedurer til forenkling af udstedelsen af EUR-1-varecertifikater og EUR 2-dokumenter og udstedelse af visse godkendte eksporttilladelser i forbindelse med bestemmelserne om præferencehandel mellem Det Europæiske Fællesskab og visse andre lande.

2. BUDGETPOSTER

Ingen.

3. RETSGRUNDLAG

Traktatens artikel 133.

4. BESKRIVELSE AF FORANSTALTNINGEN

Forordningen har til formål at:

- sikre, at leverandørerklæringer kan anvendes som dokumentation ved udfærdigelsen af fakturaerklæringer i forbindelse med præferenceoprindelse

- tjene som retsgrundlag i forbindelse med grænseoverskridende anvendelse af tilladelsen til at handle som godkendt eksportør.

5. FINANSIELLE VIRKNINGER

Ingen.